b'\n_START_ARTICLE_\nSvetovno prvenstvo v hokeju na ledu 1991\n_START_PARAGRAPH_\nSvetovno prvenstvo v hokeju na ledu 1991 je bilo petinpetdeseto Svetovno prvenstvo v hokeju na ledu. Potekalo je med 23. marcem in 4. majem 1991 v Turkuju, Helsinkih in Tampereju, Finska (skupina A), ljubljanski dvorani Hala Tivoli, blejski dvorani Ledena dvorana Bled in jeseni\xc5\xa1ki dvorani Podme\xc5\xbeakla, Jugoslavija (skupina B) ter K\xc3\xb8benhavnu, Danska (skupina C). Zlato medaljo je osvojila \xc5\xa1vedska reprezentanca, srebrno kanadska, bronasto pa sovjetska, v konkurenci petindvajsetih reprezentanc, sedemindvajseti\xc4\x8d in zadnji\xc4\x8d tudi jugoslovanske, ki je osvojila \xc5\xa1tirinajsto mesto. To je bil za \xc5\xa1vedsko reprezentanco peti naslov svetovnega prvaka.'